Shqiptarët në komunizëm

Pas Luftës së Dytë Botërore shoqëritë shqiptare në Ballkan iu nënshtruan ndryshimeve të thella, intensiteti dhe karakteri i të cilave megjithatë ndryshonte shumë sipas shtetit ku ato jetonin. Shqiptarët në Shqipëri dhe ata në ish- Jugosllavi përjetuan sisteme të ndryshme komuniste dhe u përballen me politika e probleme të ndryshme. Përvojat e ndryshme kanë rezultuar në përceptime të ndryshme të sistemit komunist.

Si pasojë e izolimit para vitit 1991 shoqërite shqiptare në të dy anët e kufirit dinin shumë pak për njera- tjetrën ose kishin perceptime të gabuara. Mungesa e hulumtimeve të gjera shkencore ka bërë që edhe sot shqiptarët në Shqipëri dhe Kosovë të kenë njohuri të kufizuara për sistemet „e tyre“ komuniste dhe njohuri edhe më të kufizuara e deri të gabuara për sistemin në anën tjetër të kufirit.

Qëllimi i Workshop-it është të mbledhë studies që hulumtojnë mbi aspekte të ndryshme të komunizmit në Shqipëri dhe viset e banuara nga popullsi shqiptare në ish- Jugosllavi. Workshop-i synon të trajtoje një gamë sa më të gjerë aspektesh të shoqërive shqiptare në të dy sistemet komuniste dhe në përfundim të bëjë nje bilanc krahasues paraprak mes përvojës së shqiptarëve me komunizmin në të dy anët e kufirit. Ai do të zhvillohet në kuadër të SEMINARIT NDËRKOMBËTAR PËR GJUHËN, LETËRSINË DHE KULTURËN SHQIPTARE me datë 21 gusht 2014. Drejtoria e Seminarit do t’i mbulojë shpenzimet e vendosjes, ndërsa shpenzimet e rrugës për Prishtinë do t’i mbulojnë vetë pjesëmarrësit.

Organizatoret mirëpresin propozime për pjesemarrje në formën e një ekspozeje të temës jo më të gjatë se një faqe brenda datës 24.6.2014.

Irida Vorpsi ([irida.vorpsi@gmail.com](https://3c.gmx.net/mail/client/mail/mailto;jsessionid=1C6977AE5030A5B3D14552F53E0D8FE0-n3.bs60a?to=irida.vorpsi%40gmail.com&selection=tfol11c86508a9991138))

Idrit Idrizi ([idrit.idrizi@gmx.net](mailto:idrit.idrizi@gmx.net))